"Ngifuna izinyo lami" | News24
"Ngifuna izinyo lami"
Johannesburg - UKholeka Msiya, 46, ungowesifazane ophoxekile futhi othukuthele ngemuva kokushaywa ngesibhakela emlonyeni ngumnikazi wesitolo.
"Angiyifuni imali. Ngifuna izinyo lami," kusho uMsiya wasePimville eSoweto.
UMsiya uphinde wathi wagilwa amaphoyisa athi akasayinde isivumelwane sokunxeshezelwa ngo-R500.
OLUNYE UDABA: Uvelile osolwa ngokubulala intombi nomama wayo
UMsiya uthi waya eDiepkloof eSoweto ngoMgqibelo eyothenga intambo kagesi azoyisebenzisa esitolo sakhe.
"Ngabona amadoda amane ayephuze kakhulu eme ngaphandle kwesitolo."
Kholeka said she went to Diepkloof, Soweto on Saturday to buy an extension cord for her spaza shop.
Kwaqubuka ingxabano phakathi komnikazi wesitolo nala madoda uMsiya wase ekhetha ukuhamba.
"Ngase ngisesicabheni ngesikhathi ngizwa ngento ingishaya ngase ngaba nesiyezi. Ngezwa into emlonyeni ngazitshela ukuthi ushingamu kodwa kwakuyizinyo lami. Umnikazi wesitolo wathi uzonginxephezela ngoR500 kodwa nganqaba ngoba angeke uze wanele ukuthola izinyo lokufakelwa.
"Ngaya esiteshini samaphoyisa ngaphelezelwa ngamaphoyisa amabili sesiya esitolo. Omunye walama phoyisa wakhipha ibhuku wabhala okuthile kulo. Ngacelwa ukuba ngisayinde ngaphandle kokufunda. Nomnikazi wesitolo naye wasayinda."
Wathuka woma esethola ukuthi usayindele isivumelwano sokunxeshezelwa ngo-R500.
"Amaphoyisa angitshela sengisayindile ukuthi ngisayindele ini. Ngawatshela amaphoyisa ukuthi ngizoya kudokotela ngithole ukuthi yimali ukufakela izinyo ngibuye."
Ngesikhathi uMsiya esebuyela esioteshini eyozama ukuvula icala uthi amaphoyisa anqaba ukumsiza. Uthi amaphoyisa athi akalimalanga ngenhloso. Ngesikhathi iDaily Sun ithinta uCaptain Matlou Mpeto waamaphoyisa aseDiepkloof wathi uMsiya akabuyle esiteshini. Kodwa afike acele umphathi wesiteshi abike ngamaphoyisa anqaba ukumsiza.